เรื่องร้องเรียน (ไม่ระบุ) วันที่ 2022-07-07 02:32:53 — แขวงลาดยาว เขตจตุจักร กรุงเทพมหานคร
จนท.เขตจตุจักร มีพฤติกรรมฉ้อฉล “สมคบคิด”กับผู้ประกอบการสร้างอพาร์ตเมนต์ให้เลขที่อาคารเพื่อให้คนเข้าพักอาศัยได้ ในขณะที่เขตเองออกคำสั่งระงับการก่อสร้าง และ ห้ามเข้าพักอาศัยอยู่ คำถามคือการออกเลขที่นั้น เขตจะต้องมาตรวจสอบสถานที่ก้อสร้างและถ่ายรูปด้วยไม่ใช่หรือ และออกเลขที่ให้นั้นอ้างกฎหมายหรือกฎกระทรวงข้อไหนครับ(!)
- เมื่อก่อสร้าง ต่อนำ้ต่อไฟได้ ให้เช่ามีคนเข้ามาเช่าพักอาศัย ก็ทำๆไปทั้งที่ผิดกฎหมาย ช่องเปิดออกมาเป็นระเบียงเพราะตามกฎหมายควบคุมอาคารกำหนดไว้ว่าจะต้องมีระยะร่น 3 เมตร ก็อ้างว่าเป็นกันสาด(ข้อนี้เป็นที่ทราบกันดีว่าใช้เป็นข้ออ้าง) แต่การใช้งานเป็นระเบียง และจะมีช่องเปิดออกมาไม่ได้ กฎหมายกำหนดให้ไม่มีช่องเปิดออกมา แต่นี่มีสายจั๊มน้ำออกมา ซักผ้า ทำอาหาร สูบบุหรี่ นอกจากสร้างความเดือดร้อนรำคาญ(บ้านผมไม่ใช่สวนสาธารณะที่ใครจะมาละเมิดกฏหมายมาใช้บริการได้) ผมเคยเป็นผู้ได้รับอนุญาตทำรายงานผลกระทบสิ่งแวดล้อม(EIA) รู้วิธีที่ผู้ประกอบการเลี่ยงกฎหมายข้อนี้ดีครับ 
-ขอให้ท่านผู้ว่าชัชชาติ ซึ่งเป็นผู้บังคับใช้กฎหมายควบคุมอาคาร ดูแลอย่าให้พวกที่ทำผิดกฎหมายและจนท.ที่รับสินบาทสินบน มีที่ยืนในสังคมอีกเลยครับ พวกเราชาวกทม. ให้กำลังใจท่าน( มีจนท.ฝ่ายโยธาเขตจตุจักร ชื่อนายอาริยะ พยายามโทรเข้ามาจะจอเข้ามาพบผม ผมก็พรุสวาจาไปแล้ว ว่าให้ไปทำให้ถูกต้องตามกฎหมาย ไม่ต้องมาพบผม เพราะผู้ว่าชัชชาติเขาไม่ให้คนทำผิดมีที่ยืนหรอกครับ)
- ขอให้ตรวจสอบข้อเท็จจริงที่เกิดขึ้นสิครับ อย่ารับฟังแต่รายงาน เพราะเรื่องนี้เกิดตั้งแต่ปี 2563 แล้วครับ(!))